Calculeu la potència que necessiteu a la vostra llar!
Què és la potència contractada?
En la factura de l'electricitat, a més de peatges i impostos, pagueu pel consum elèctric i per la potència que teniu contractada.
La potència contractada és la potència que necessita la vostra llar per poder connectar els diferents aparells elèctrics de manera simultània.
Si en connectar algun aparell sobrepasseu la potència que teniu contractada, sobrecarregareu la instal·lació i saltarà l'Interruptor de control de potència (ICP).
La potència que necessiteu depèn del tipus, la quantitat i la potència dels vostres equips elèctrics.
Si apliqueu bones pràctiques d'eficiència i estalvi reduireu en la factura la part corresponent al consum; si ajusteu la potència a les vostres necessitats, no estalviareu energia però evitareu pagar quilowatts de més.
Per calcular la potència necessària, introduïu en la calculadora la potència dels vostres equips elèctrics, en kW (1000 W = 1 kW), que trobareu en les etiquetes, normalment adherides als aparells.
Si no disposeu de les etiquetes, podeu consultar la potència de cada aparell a partir de la marca i el model.
Si no heu trobat la informació de la potència dels vostres aparells, podeu utilitzar els valors de referència que us indiquem.
Tingueu present, però, que d'un mateix electrodomèstic hi pot haver diferències significatives entre models en funció de l'any de fabricació, la mida, l'eficiència, etc. Per tant, com més s'ajustin els valors que introduïu a la vostra realitat, més precís serà el resultat de la potència que necessiteu a la llar!
Si no teniu algun dels aparells elèctrics que s'especifiquen, deixeu la casella en blanc.
Si teniu algun altre aparell de potència elevada que vulgueu afegir al càlcul, introduïu-ne aquí la potència.
Si és més d'un aparell, sumeu-ne les potències i afegiu el total aquí.
L'enllumenat i els petits electrodomèstics (com ara el microones, el televisor o l'ordinador) no cal que els hi afegiu perquè la calculadora ja els tindrà en compte per defecte.
La suma total de la potència dels vostres
En aquest resultat s'hi suma 1 kW per a
l'enllumenat i petits electrodomèstics
(com el microones, la televisió o l'ordinador)
i es divideix entre 3 perquè normalment
no useu tots els electrodomèstics alhora.
A la vostra llar i per als vostres equips
elèctrics necessiteu una potència aproximada de
Si decidiu reduir la potència contractada de la vostra llar:
Us heu de posar en contacte amb la vostra empresa comercialitzadora.
Us enviaran un tècnic especialitzat que us canviarà l'interruptor de control de potència (ICP) que tingueu per un altre de menor amperatge; d'aquesta manera la potència de la vostra llar quedarà reduïda.
Abans de canviar la potència contractada heu de saber que:
Possiblement l'haureu d'ajustar a l'alça d'acord amb les potències permeses (són diferents segons si la tensió és de 220 o 230 V. Habitualment, els habitatges de recent construcció tenen una tensió de 230 V i els més antics de 220 V.
Només es pot fer un canvi de potència anual.
Per tant, haureu de mantenir la nova potència com a mínim un any.
Qualsevol canvi de potència té uns costos associats.
Reduir la potència comporta despeses per part de la companyia elèctrica en concepte de desplaçament del tècnic.
Augmentar la potència, que vol dir tenir accés a més potència de xarxa de distribució, suposa, a més, pagar a l'empresa distribuïdora els drets associats i regulats per la normativa vigent.